CELEX: 62013CN0690
Language: da
Date: 2013-12-27 00:00:00
Title: Sag C-690/13: Anmodning om præjudiciel afgørelse indgivet af Efeteio Thrakis (Grækenland) den 27. december 2013 — Trapeza Eurobank Ergasias AE mod Agrotiki Trapeza tis Ellados AE (ATE) og Pavlos Sidiropoulos

15.3.2014   
            
            
               DA
            
            
               Den Europæiske Unions Tidende
            
            
               C 78/5
            
         Anmodning om præjudiciel afgørelse indgivet af Efeteio Thrakis (Grækenland) den 27. december 2013 — Trapeza Eurobank Ergasias AE mod Agrotiki Trapeza tis Ellados AE (ATE) og Pavlos Sidiropoulos
   (Sag C-690/13)
   2014/C 78/09
   Processprog: græsk
   
      Den forelæggende ret
   
   Efeteio Thrakis
   
      Parter i hovedsagen
   
   
      Appellant: Trapeza Eurobank Ergasias AE
   
      Indstævnte: Agrotiki Trapeza tis Ellados AE (ATE) og Pavlos Sidiropoulos
   
      Præjudicielle spørgsmål
   
   
               1)
            
            
               
                           a)
                        
                        
                           Er de materielle og processuelle fordele, som »A.T.E. AE« nyder i henhold til artikel 12 og artikel 13, stk. 1, i lov nr. 4332/1929, sammenholdt med artikel 26, stk. 1, i lov nr. 1914/1990, omfattet af anvendelsesområdet for artikel 107, stk. 1, i traktaten om Den Europæiske Unions funktionsmåde?
                        
                     
                           b)
                        
                        
                           Finder den omhandlede begrænsning også anvendelse, såfremt det lægges til grund, at »Α.Τ.Ε. ΑΕ« i henhold til selskabets vedtægter fortsat udøver »almennyttig« virksomhed?
                        
                     
         
               2)
            
            
               Såfremt spørgsmål »1.a« og »1.b« besvares bekræftende, havde Grækenland da pligt til at følge proceduren i samme traktats artikel 108, stk. 3, for at kunne opretholde de omhandlede fordele?
            
         
               3)
            
            
               Skal herværende appelret i den foreliggende sag bortse fra bestemmelserne i artikel 12 og artikel 13, stk. 1, i lov nr. 4332/1929, idet de eventuelt er i strid med bestemmelserne i artikel 107, stk. 1, TEUF og artikel 108, stk. 3, TEUF?